title: Регламент за изпълнение (ЕС) № 491/2011 на Комисията от 19 май 2011 година относно определяне на представителните цени в секторите на птичето месо, яйцата и яйчния албумин и за изменение на Регламент (ЕО) № 1484/95

text:
               20.5.2011

               BG

               Официален вестник на Европейския съюз

               L 133/16

         РЕГЛАМЕНТ ЗА ИЗПЪЛНЕНИЕ (ЕС) № 491/2011 НА КОМИСИЯТА
   от 19 май 2011 година
   относно определяне на представителните цени в секторите на птичето месо, яйцата и яйчния албумин и за изменение на Регламент (ЕО) № 1484/95
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1) и по-специално член 143 от него,
   като взе предвид Регламент (ЕО) № 614/2009 на Съвета от 7 юли 2009 г. за общата система за търговия с яйчен албумин и млечен (2) албумин и по-специално член 3, параграф 4 от него,
   като има предвид, че:

               (1)

               Регламент (ЕО) № 1484/95 на Комисията (3) определя правилата за прилагане на режима, свързан с прилагането на допълнително мито при внос, и представителните цени в сектора на птичето месо и яйцата, както и на яйчния албумин.

               (2)

               Редовната проверка на данните, на които се основава определянето на представителните цени за продуктите от секторите на птичето месо, яйцата и яйчния албумин, показва, че е необходимо да се променят представителните цени при внос на някои продукти, като се има предвид разликата в цените в зависимост от произхода. Следователно е уместно представителните цени да се публикуват.

               (3)

               Предвид ситуацията на пазара е необходимо тази промяна да се извърши в най-кратки срокове.

               (4)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1484/95 се заменя с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 май 2011 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 181, 14.7.2009 г., стр. 8.

      (3)  ОВ L 145, 29.6.1995 г., стр. 47.

      ПРИЛОЖЕНИЕ
      към регламент на Комисията от 19 май 2011 година за определяне на представителните цени в секторите на птичето месо, яйцата и яйчния албумин и за изменение на Регламент (ЕО) № 1484/95

            „ПРИЛОЖЕНИЕ I

                        Код по КН

                        Наименование на стоките

                        Представителна цена
                        (EUR/100 kg)

                        Гаранция, посочена в член 3, параграф 3
                        (EUR/100 kg)

                        Произход (1)

                        0207 12 10

                        Неразфасовани замразени „пилета 70 %“

                        116,4

                        0

                        AR

                        0207 12 90

                        Неразфасовани замразени „пилета 65 %“

                        139,9

                        0

                        BR

                        127,3

                        0

                        AR

                        0207 14 10

                        Обезкостени замразени разфасовки от петли или кокошки

                        212,3

                        26

                        BR

                        241,1

                        18

                        AR

                        322,3

                        0

                        CL

                        0207 27 10

                        Обезкостени, замразени разфасовки от пуйки

                        336,4

                        0

                        BR

                        0408 11 80

                        Яйчни жълтъци

                        348,6

                        0

                        AR

                        0408 91 80

                        Яйчни жълтъци

                        372,9

                        0

                        AR

                        1602 32 11

                        Приготвени храни от петли или кокошки без топлинна обработка

                        266,9

                        6

                        BR

                        3502 11 90

                        Яйчен албумин, изсушен

                        602,6

                        0

                        AR

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.“


title: Регламент за изпълнение (ЕС) № 1049/2011 на Съвета от 20 октомври 2011 година за прилагане на член 11, параграф 1 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан

text:
               21.10.2011

               BG

               Официален вестник на Европейския съюз

               L 276/2

         РЕГЛАМЕНТ ЗА ИЗПЪЛНЕНИЕ (ЕС) № 1049/2011 НА СЪВЕТА
   от 20 октомври 2011 година
   за прилагане на член 11, параграф 1 от Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215, параграф 2 от него,
   като взе предвид Регламент (ЕС) № 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 11, параграф 1 от него,
   като има предвид, че:

               (1)

               На 1 август 2011 г. Съветът прие Регламент (ЕС) № 753/2011.

               (2)

               На 4 октомври 2011 г. комитетът на Съвета за сигурност на ООН, създаден съгласно точка 30 от Резолюция 1988 (2011) на Съвета за сигурност, одобри добавянето на още три лица към списъка на лицата, групите, предприятията и образуванията, обект на ограничителните мерки.

               (3)

               Приложение I към Регламент (ЕС) № 753/2011 на Съвета следва съответно да се измени,

         ПРИЕ НАСТОЯЩИЯ РЕГЛАМЕНТ:
   Член 1
   Лицата, посочени в приложението към настоящия регламент, се добавят в списъка, изложен в приложение I към Регламент (ЕС) № 753/2011.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 20 октомври 2011 година.

            За Съвета

            Председател

         M. SAWICKI

      (1)  ОВ L 199, 2.8.2011 г., стр. 1.

      ПРИЛОЖЕНИЕ

         СПИСЪК НА ЛИЦАТА, ПОСОЧЕНИ В ЧЛЕН 1

                  (1)

                  Faizullah Noorzai Akhtar Mohammed Mira Khan. (други използвани имена: а) Hajji Faizullah Khan Noorzai б) Haji Faizuulah Khan Norezai в) Haji Faizullah Khan г) Haji Fiazullah Khan д) Haji Faizullah Khan Noori е) Haji Faizullah Noor ж) Haji Pazullah Noorzai з) Haji Mullah Faizullah)
                  Обръщение: хаджия. Адрес: Boghra Road, Miralzei Village, Chaman, провинция Балучистан, Пакистан.
                  Дата на раждане: a) 1962 г. б) 1961 г. в) между 1968 г. и 1970 г.
                  Място на раждане: a) Lowy Kariz, Spin Boldak District, провинция Кандахар, Афганистан б) Kadanay, Spin Boldak District, провинция Кандахар, Афганистан
                  Гражданство: афганистанско.
                  Друга информация: a) известен финансист на талибаните. б) от средата на 2009 г. снабдява талибанските бойци с оръжие, боеприпаси, експлозиви и медицинско оборудване; събира средства за талибаните и им осигурява обучение в пограничния район между Афганистан и Пакистан. в) в миналото е организирал и финансирал операции на талибаните в провинция Кандахар, Афганистан. г) от 2010 г. пътува до Дубай, Обединените арабски емирства и Япония, където притежава фирми. д) принадлежи към рода Nurzai, клон на рода Miralzai. е) брат на Malik Noorzai. ж) името на баща му е Akhtar Mohammed (друго използвано име: Haji Mira Khan)
                  Дата на посочване от ООН: 4.10.2011 г.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Faizullah Noorzai Akhtar Mohammed Mira Khan е известен финансист на талибаните, чрез когото високопоставени лидери на талибаните са инвестирали средства. Той събира над 100 000 щатски долара за талибаните от донори в района на Персийския залив и през 2009 г. дава част от собствените си пари. Освен това подкрепя финансово талибански командир в провинция Кандахар и осигурява средства за подпомагане на обучението на бойци на талибаните и на Ал-Каида, които е трябвало да извършат нападения срещу силите на коалицията и афганистанската армия. От средата на 2005 г. Faizullah организира и финансира операции на талибаните в провинция Кандахар в Афганистан. Освен финансова подкрепа Faizullah оказва и друго съдействие за обучението и операциите на талибаните. От средата на 2009 г. Faizullah снабдява талибанските бойци в Южен Афганистан с оръжие, боеприпаси, експлозиви и медицинско оборудване. В средата на 2008 г. Faizullah отговаря за настаняването на талибанските атентатори самоубийци и за тяхното преместване от Пакистан в Афганистан. Faizullah снабдява талибаните и с противовъздушни ракети, помага за преместването на талибански бойци на територията на провинция Хелманд в Афганистан, съдейства за операциите на талибанските атентатори самоубийци и раздава устройства за радиовръзка и автомобили на членове на талибаните в Пакистан.
                  От средата на 2009 г. Faizullah управлява медресе (религиозно училище) в района на границата между Афганистан и Пакистан, където са събрани десетки хиляди щатски долари за талибаните. Мястото на медресето на Faizullah е използвано за обучение на талибански бойци за монтиране и използване на самоделни взривни устройства. От края на 2007 г. медресето на Faizullah се използва за обучение на бойци на Ал-Каида, които впоследствие са изпращани в провинция Кандахар в Афганистан.
                  През 2010 г. Faizullah държи офиси и вероятно притежава имоти, включително хотели, в Дубай, Обединените арабски емирства. Faizullah редовно пътува до Дубай и Япония с брат си Malik Noorzai (TI.N.154.11), за да внасят автомобили, авточасти и дрехи. От началото на 2006 г Faizullah притежава фирми в Дубай и Япония.

                  (2)

                  Malik Noorzai (други използвани имена: а) Hajji Malik Noorzai б) Hajji Malak Noorzai в) Haji Malek Noorzai г) Haji Maluk д) Haji Aminullah
                  Обръщение: хаджия. Дата на раждане: а) 1957 г. б) 1960 г.
                  Гражданство: афганистанско.
                  Друга информация: а) финансист на талибаните. б) има фирми в Япония и пътува често до Дубай, Обединените арабски емирства и Япония. в) от 2009 г. подпомага дейности на талибаните, включително чрез набиране на членове и предоставяне на логистична подкрепа. г) смята се, че се намира в пограничния район между Афганистан и Пакистан. д) принадлежи към рода Nurzai. е) брат е на Faizullah Noorzai Akhtar Mohammed Mira Khan.
                  Дата на посочване от ООН: 4.10.2011 г.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Malik Noorzai е бизнесмен, живеещ в Пакистан, който предоставя финансова помощ на талибаните. Malik и брат му, Faizullah Noorzai Akhtar Mohammed Mira Khan (TI.M.153.11), са инвестирали милиони долари в различни дейности за талибаните. В края на 2008 г. талибански представители се свързват с Malik в качеството му на бизнесмен, при когото да инвестират средства на талибаните. Поне от 2005 г. Malik лично влага десетки хиляди долари и разпределя стотици хиляди долари за талибаните, някои от които събрани от донори от района на Персийския залив и Пакистан, а други са от личните средства на Malik. Malik също управлява сметка в неформалната система за международен трансфер на пари „hawalа“, по която се получават десетки хиляди долари, прехвърляни от Персийския залив на всеки няколко месеца в подкрепа на дейности на талибаните. Malik подпомага още дейности на талибаните. През 2009 г. Malik прави 16 години като главен настоятел на медресе (религиозно училище) в пограничния район между Афганистан и Пакистан, използвано от талибаните за приобщаване и обучение на нови членове. Наред с другото Malik предоставя финансовите средства за медресето. Заедно с брат си, Malik се занимава със съхранение на автомобили за самоубийствени бомбени атентати на талибаните и е помагал за прехвърлянето на талибански бойци в провинция Хелманд в Афганистан. Malik има фирми в Япония и често пътува до Дубай и Япония по работа. Още през 2005 г. Malik притежава фирма в Афганистан за внос на автомобили, чрез която внася коли от Дубай и Япония. Той внася автомобили, автомобилни части и облекла от Дубай и Япония за фирмите си, в които са инвестирали двама талибански командири. В средата на 2010 г. Malik и брат му уреждат освобождаването на стотици товарни контейнери на предполагаема стойност от милиони долари, които пакистанските власти са конфискували през същата година поради съмнения за участие на получателите им в терористични дейности.

                  (3)

                  Abdul Aziz Abbasin (друго използвано име: Abdul Aziz Mahsud)
                  Дата на раждане: 1969 г.
                  Място на раждане: село Шейхан, район Пирковти, област Оргун, провинция Пактика, Афганистан.
                  Друга информация: Главен командир в мрежата „Хакани“ под ръководството на Sirajuddin Jallaloudine Haqqani (TI.H.144.07.). Талибански губернатор в сянка на област Оргун, провинция Пактика, Афганистан, от 2010 г. Ръководи тренировъчен лагер за бойци от неафганистански произход в провинция Пактика. Занимава се с превоз на оръжия за Афганистан.
                  Дата на посочване от ООН: 4.10.2011 г.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Abdul Aziz Abbasin е главен командир на мрежата „Хакани“ — свързана с талибаните група активисти, която действа от Източен Афганистан и Северен Уазиристан във федерално администрираните племенни райони на Пакистан. От началото на 2010 г. Abbasin получава заповеди от Sirajuddin Haqqani, (TI.H.144.07) и е назначен от него за талибански губернатор в сянка на област Оргун, провинция Пактика, Афганистан. Abbasin командва група талибански бойци и подпомага дейностите в тренировъчния лагер за чужди бойци, намиращ се в провинция Пактика. Abbasin организира и засади на автомобили с доставки за африканските правителствени части, както и превоз на оръжие за Афганистан.


title: Регламент за изпълнение (ЕС) № 1156/2013 на Комисията от 14 ноември 2013 година относно класирането на някои стоки в Комбинираната номенклатура

text:
               16.11.2013

               BG

               Официален вестник на Европейския съюз

               L 306/8

         РЕГЛАМЕНТ ЗА ИЗПЪЛНЕНИЕ (ЕС) № 1156/2013 НА КОМИСИЯТА
   от 14 ноември 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е да се предвиди обвързващата тарифна информация, представена във връзка със стоките, посочени в настоящия регламент, която не е в съответствие с него, да може да продължи да бъде ползвана от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Продължителността на този период следва да бъде три месеца.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 ноември 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Некомплектован цветен телевизор от вида с течнокристален дисплей (LCD), без т.нар. „тунер“, с диагонал на екрана от около 81 cm (32 инча) и с размери (без стойка) около 75 × 44 × 5 cm със:

                              —

                              собствена разделителна способност 1 920 × 1 080 пиксела,

                              —

                              формат на изображението 16:9,

                              —

                              пикселова стъпка от 0,369 mm,

                              —

                              два високоговорителя от 10 W,

                              —

                              бутони за захранване и управление, включително бутон за подбор на каналите,

                              —

                              гнездо за вграждане на така наречения „тунер“ под формата на модул, включващ схемите за висока честота (блок ВЧ), схемите за междинна честота (блок МЧ) и схемите за демодулация (демодулиращ блок). След вграждането на тунерния модул апаратът може да приема цифрови телевизионни сигнали.

                        Апаратът е снабден със следните видео интерфейси:

                              —

                              два HDMI интерфейса,

                              —

                              композитен вход,

                              —

                              компонентен вход,

                        Апаратът е снабден също така с декодер MPEG за декомпресиране на цифрови видеосигнали и с електроника за контролиране на подбора на канали (настройка) и запаметяване.
                  Има фиксирана стойка без механизъм за накланяне и въртене и се предлага с дистанционно управление.

                  8528 72 40

                  Класирането се определя от разпоредбите на общи правила 1, 2, буква а), и 6 за тълкуване на Комбинираната номенклатура и от текстовете на кодове по КН 8528, 8528 72 и 8528 72 40.
                  Предвид обективните му характеристики, а именно слотът за въвеждане на т.нар. „тунер“, наличието на MPEG декодер и електроника за контролиране на подбора на канали (настройка) и запаметяване, апаратът притежава основния характер на комплектован приемателен телевизионен апарат. Следователно класиране в подпозиции 8528 51 или 8528 59 като монитор се изключва.
                  Следователно апаратът трябва да бъде класиран в код по КН 8528 72 40 като приемателен телевизионен апарат с екран с течнокристална технология на изображението (LCD).


title: Регламент за изпълнение (ЕС) № 1247/2013 на Комисията от 28 ноември 2013 година за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Jamón de Trevélez (ЗГУ)]

text:
               4.12.2013

               BG

               Официален вестник на Европейския съюз

               L 323/20

         РЕГЛАМЕНТ ЗА ИЗПЪЛНЕНИЕ (ЕС) № 1247/2013 НА КОМИСИЯТА
   от 28 ноември 2013 година
   за одобрение на изменение, което не е несъществено, в спецификацията на название, вписано в регистъра на защитените наименования за произход и на защитените географски указания [Jamón de Trevélez (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Испания за одобрение на изменение в спецификацията на защитеното географско указание „Jamón de Trevélez“, регистрирано по силата на Регламент (ЕО) № 1855/2005 на Комисията (2).

               (2)

               Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз
                   (3) заявление за изменение в съответствие с член 50, параграф 2, буква а) от посочения регламент.

               (3)

               Тъй като Комисията не получи никакви възражения съгласно член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на посоченото в приложението към настоящия регламент название.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 ноември 2013 година.

            За Комисията, от името на председателя,
         Dacian CIOLOȘ

            Член на Комисията

      (1)  ОВ L 343, 14.12.2012 г., стр. 1.

      (2)  ОВ L 297, 15.11.2005 г., стр. 5.

      (3)  ОВ С 179, 25.6.2013 г., стр. 40.

      ПРИЛОЖЕНИЕ
      Предназначени за консумация от човека земеделски продукти, посочени в приложение I към Договора:

         Клас 1.2   Месни продукти (варени, осолени, пушени и др.)

      ИСПАНИЯ
      Jamón de Trevélez (ЗГУ)